A sa morte

Chissà cand’hap’a morrer! Forsis como
oppuru crasa. Ma enit sa die
chi pro ezzesa, o pro ite si sie
hap’a ponner’in treulu sa domo.

O morte non ti timo, ne ti somo
prite chi nemos iscampad’a tie,
anzis deo t’ispetto rie rie
ca cun tue serenu mi nde dromo.

Sos omines ti timen. Sunu maccos
chi mai hana pensadu chi s’intrada
est che i sa essida, est unu passu.

E nois assimizamus a teraccos
chi bene o male servimus s’annada
e su mere nos mandat a ispassu.